השפעות ארוכות טווח של הקורונה

השפעות ארוכות טווח של הקורונה<ref></ref><ref name="CDC-20201113"></ref> (באנגלית: Long COVID) הם סיבוכים של מחלת נגיף קורונה 2019 (COVID-19). מתוך האנשים שאובחנו כחיוביים לקורונה כ-10 עד 20 אחוז חוו מגוון תסמינים שנמשכים יותר מחודש, ו־2.3 אחוז<ref name=":3"> </ref> (1 מכל 44 אנשים) חוו תסמינים שנמשכים יותר מ־12 שבועות. סימפטומים לטווח ארוך כוללים עייפות קיצונית, כאבי ראש, קוצר נשימה, תתרנות, עיוות חוש הטעם, כאבי שרירים, חום נמוך, בעיות בתפקוד הקוגניטיבי ("ערפל מוחי"), נשירת שיער ואובדן שיניים.<ref name="BGR-20201126"></ref> מחקרים נערכים על היבטים שונים של ההשפעות הללו, אך נכון לדצמבר 2020, מוקדם להסיק מסקנות, אם כי מחקר אחד הציע גורמי סיכון להתפתחות המחלה.

מערכות בריאות במדינות או בתחומי שיפוט מסוימים גויסו לטיפול בקבוצת חולים זו על ידי יצירת מרפאות מיוחדות או מתן ייעוץ לרופאים.

מחקרים ראשוניים הראו שהחיסון נגד COVID-19 מפחית את הסיכון לסבול מההשפעות ארוכות הטווח. עם זאת, השאלה עד כמה הסיכון מפחית את ההשפעות ארוכות הטווח טרם נענתה וההערכות בעניין מתפרשות על פני טווח רחב. מחקר שפורסם ב-Nature במאי 2022, על סמך בחינה של 13 מיליון בני אדם, דיווח שהסיכון להשפעות ארוכות טווח יורד בעקבות החיסון רק במידה מועטה של כ-15%. לעומת זאת, מחקרים אחרים טענו לירידה הרבה יותר גבוהה של עד 80%.

== רקע ==
החל מהדיווחים הראשונים על המחלה בדצמבר 2019 דרך התפשטות מגפת הקורונה, החל להתברר כי מחלת נגיף הקורונה היא מחלה ארוכת טווח עבור אנשים רבים,<ref name="NIHRreportSep20"></ref><ref name="HarvardOct15"></ref> כמו אצל אנשים שסבלו מזיהום ראשוני קל או בינוני<ref name="CUMCSep21"></ref> וכן אצל אלו שאושפזו בבית חולים עם זיהום חמור יותר.<ref name="servick"></ref><ref name="kidslonghaulcnn"></ref><ref></ref>

כמה מחקרים מוקדמים מצביעים על כך שבין 1 מכל 5 ל-1 מתוך 10 אנשים עם מחלת נגיף הקורונה יחוו תסמינים הנמשכים יותר מחודש.<ref></ref> ניתוח מוקדם של המכון הלאומי לחקר הבריאות בבריטניה מעלה שתסמינים ארוכי טווח של מחלת נגיף הקורונה עשויים לנבוע מארבע תסמונות: נזק קבוע לריאות וללב, תסמונת טיפול פוסט אינטנסיבי, תסמונת התשישות הכרונית, והמשך סימפטומים של מחלת נגיף הקורונה.<ref></ref><ref>https://www.meaction.net/long-covid-me-understanding-the-connection/</ref> מחקר מנובמבר 2020 הגיע למסקנה כי מאובחני מחלת נגיף הקורונה נמצאים בסיכון מוגבר להשלכות פסיכיאטריות<ref name="mt1"></ref> – 20% מהנדבקים מאובחנים כסובלים מהפרעה פסיכיאטרית תוך 90 יום, כאשר חרדה, דיכאון ונדודי שינה הם הנפוצים ביותר.<ref></ref>

מטא־אנליזה שפורסמה בשנת 2022 ובחנה נתוני מחקר על 80,000 ילדים מצאה שכ־25% מהילדים שנמצאו מאומתים לנגיף הפגינו תסמין ממושך אחד לפחות, כאשר התסמינים הנפוצים ביותר היו קשורים לפן הנפשי.<ref></ref>

רוב (עד 80%<ref></ref>) של מי שאושפזו עם בעיות חמורות נותרו עם השפעות לטווח ארוך כולל עייפות וקוצר נשימה.<ref></ref><ref></ref> חולים עם זיהום ראשוני חמור, במיוחד אלה שנזקקו להנשמה מלאכותית כדי לסייע בנשימה, עשויים לסבול גם מתסמונת טיפול פוסט אינטנסיבי לאחר התאוששות.

== טרמינולוגיה ==
"Long COVID" הוא מונח שנוצר על ידי מטופלת, שלפי הדיווחים שימש לראשונה במאי 2020 כהאשטאג בטוויטר על ידי אליסה פרגו.<ref></ref><ref name=":2"></ref><ref></ref><ref></ref><ref name="longhaulcovidusorg"></ref><ref name="hmri"></ref><ref name="mayo"></ref><ref name="abclong"></ref><ref name="racgp"></ref><ref name="carfi"></ref>

אנשי המכון הלאומי לבריאות בבריטניה (NICE) חילקו את התסמינים שמופיעים לאחר ההחלמה לשלוש קבוצות: עד ארבעה שבועות לאחר ההחלמה התסמינים מוגדרים כ"זיהום אקוטי", כלומר כהמשך ישיר של המחלה. בטווח שבין ארבעה ל–12 שבועות התסמינים מוגדרים כ"לונג קוביד" ("Long COVID") ואילו תסמינים שנמשכים יותר מ–12 שבועות לאחר ההחלמה ולא ניתן להסביר אותם על ידי אבחנה אחרת מוגדרים כ"פוסט קוביד".

== תסמינים ==
תסמינים שדווחו על ידי אנשים עם השפעות ארוכות טווח כתוצאה מהנגיף כוללים:<ref></ref>
* עייפות קיצונית
* שיעול לאורך זמן
* חולשת שרירים
* חום נמוך
* חוסר יכולת להתרכז (ערפל מוחי)
* בעיות זיכרון
* שינויים במצב הרוח, מלווים לעיתים בדיכאון ובעיות אחרות של בריאות הנפש
* נדודי שינה
* כאב ראש
* כאב מפרקים
* כאבי דקירה בידיים וברגליים
* שלשול והתקפי הקאה
* אובדן טעם וריח
* עיוות חוש הטעם
* כאב גרון וקשיים בבליעה
* הופעה חדשה של סוכרת ויתר לחץ דם
* פריחה בעור
* קוצר נשימה
* כאבים בחזה
* דפיקות לב מואצות
* נשירת שיער
* החמרה בבעיות הקשורות לרפואת שיניים

== גורמי סיכון ==
על פי מחקר של קינגס קולג' לונדון שדווח ב־21 באוקטובר 2020 (אך טרם עבר ביקורת עמיתים<ref> </ref>) גורמי הסיכון להשפעות ארוכות טווח עשויים לכלול:<ref name="ZoeOct20"></ref><ref name="kingsnew"></ref>
* גיל – במיוחד בגילאים מעל גיל 50
* מין – אישה (בקבוצת הגיל הצעירה)
* עודף משקל
* אסתמה
* יש יותר מחמישה תסמינים בשבוע הראשון של מחלת נגיף קורונה (למשל שיעול, עייפות, כאבי ראש, שלשולים, אובדן חוש הריח)<ref></ref><ref></ref>

מחקר שערך קינגס קולג' לונדון מצא כי לפי ההערכות 10% מהסובלים ממחלת נגיף הקורונה בבריטניה לא התאוששו תוך שלושה שבועות, וכ-250,000 איש חוו תסמינים במשך 30 יום ויותר.<ref name="itv"></ref>

באפריל/מאי 2020, 143 מטופלים שאושפזו בטיפול אקוטי היו במעקב ברומא, איטליה, ו־87.4% דיווחו על לפחות סימפטום אחד מתמשך, במיוחד עייפות וקוצר נשימה.<ref></ref>

אוניברסיטת לסטר ובתי החולים האוניברסיטאים של לסטר ומכון הבריאות הלאומי מבצעים מחקר עיקרי בנושא ההשפעות הבריאותיות ארוכות הטווח של מחלת נגיף הקורונה.<ref></ref><ref></ref>

ב־1 בספטמבר 2020 פרסם "לאנסט" מאמר של 15 רופאים המסכם את התלונות הנפוצות ביותר של אנשים שהחלימו ממחלת נגיף הקורונה, שחוו דרגות חומרה שונות בשלב החמור, כפי שנראו בפרקטיקה הקלינית שלהם. הם דיווחו על מחקר תצפיתי שנערך בקרב 100 חולים שהחלימו שפורסם ביולי 2020<ref></ref> ומצא כי 78 מהחולים הללו הראו ממצאים חריגים ב־MRI קרדיווסקולרי (חציון 71 יום לאחר האבחנה), ו־36 מהם חוו קוצר נשימה ועייפות חריגה. בעוד שלא היה ידוע על השלכות ארוכות טווח של המחלה, החוקרים אמרו שיש צורך במחקר על היבטים של תופעות ארוכות טווח אלה, כולל חיזוי של אילו חולים עלולים לסבול מהשפעות כאלה, ניהול השלב החריף שעשוי לסייע במניעת תסמינים, שלבי התגובה החיסונית בחולים אלה, גורמים גנטיים אפשריים וטיפולים בתסמינים.<ref name="yelin"></ref>

ב־9 בנובמבר 2020, מחקר מצא כי לחולי קורונה היה סיכוי של כ־18.1% לפתח הפרעה פסיכיאטרית תוך 90 יום ממועד הידבקות במחלת נגיף הקורונה, בעוד 5.8% מהחולים הללו קיבלו לראשונה אבחון פסיכיאטרי. בנובמבר 2020 אמר ד"ר אנתוני פאוצ'י כי "בין 5% ל-35% מחולי הקורונה סובלים מתסמינים מתמשכים כמו עייפות, קוצר נשימה, כאבי שרירים, הפרעות שינה ו"ערפל מוחי".<ref></ref>

מחקרים נוספים פורסמו בהמשך.<ref></ref><ref></ref>

== תגובה ציבורית ==
קבוצות מרובות של חולי קורונה הצטרפו לקבוצות באתרי מדיה חברתית שמבוססות על בסיס בינלאומי או על אזורים גאוגרפיים קטנים יותר.<ref></ref><ref name=":4"></ref> ברבים מהקבוצות הללו אנשים מפרסמים תסכולים מהחיים לצד הסימפטומים ומכך שאנשי מקצוע בתחום הרפואה פוטרים את ההשפעות הללו ככאלה שלא קשורות לנגיף.

== קישורים חיצוניים ==

* תיאור של [https://www.youtube.com/watch?v=J27XLSI5M-Q ההשפעות] (DW news) .
* 
* 
*[https://www.nature.com/articles/s41591-021-01283-z?fbclid=IwAR2aGminMfxCHWUxCrtfUKkshxTL2l183EXqSLiNSrJXRpfU1KwWwA33rbA Post-acute COVID-19 syndrome]

==הערות שוליים==

קטגוריה:מגפת הקורונה
קטגוריה:בריאות הציבור